
ROMÂNIA

JUDEŢUL TIMIŞ

MUNICIPIUL TIMIŞOARA

DIRECŢIA PATRIMONIU
SERVICIUL LOCUINȚE ȘI PREEMȚIUNI
NR. SC2022-3970/18.02.2022
________________________________________________________________________
                                                        RAPORT DE SPECIALITATE

   privind  aprobarea vânzării apartamentului nr.5, situat în imobilul din Timișoara, str. Romulus nr. 25, conform dispozitivului Deciziei Civile nr. 96/A/05.02.2021 pronunțată de Tribunalul Timiş, rămasă definitivă în şnur cu Decizia Civilă nr. 764/12.10.2021 pronunțată de Curtea de Apel Timișoara


Având în vedere Referatul de aprobarea al proiectului de hotărâre înregistrat cu nr. SC2022-3970/18.02.2022 privind aprobarea vânzării apartamentului nr.5, situat în imobilul din Timișoara, str. Romulus nr. 25, conform dispozitivului Deciziei Civile nr. 96/A/05.02.2021 pronunțată de Tribunalul Timiş, rămasă definitivă în şnur cu Decizia Civilă nr. 764/12.10.2021 pronunțată de Curtea de Apel Timișoara.



Facem următoarele precizări:

Prin cererea înregistrată cu nr. CT2022-430/25.01.2022, numita Bota Ana Rozalia, a solicitat cumpărarea apartamentului nr. 5, situat în imobilul din Timișoara, str. Romulus nr. 25.
Conform dispozitivului Sentinţei Civile nr. 96/A/05.02.2021 pronunțată de Tribunalul Timiș, instanța obligă instituția noastră la vânzarea către Bota Ana Rozalia a apartamentului nr. 5, situat în imobilul din Timișoara, str. Romulus nr. 25, înscris în C.F.nr. 410670-C1-U10 Timișoara, nr.top. 12402/V, la prețul de 43930 lei, urmând ca plata prețului să se facă în rate, cu achitarea unui avans de 10% din preț, iar plata în rate lunare urmând a se eșalona pe o perioadă de maxim 20 ani. 

Prin Decizia Civilă nr. 764/12.10.2021, definitivă, pronunțată de Curtea de Apel Timișoara, a fost respinsă cererea de recurs formulată de instituția noastră  împotriva Deciziei Civile nr. 96/A/05.02.2021 pronunțată de Tribunalul Timiș.

Prin cererea înregistrată cu nr.SC2022-3962/18.02.2022, numita Bota Ana Rozalia solicită achitarea integrală a prețului locuinței.

Având în vedere cele de mai sus, înaintăm Consiliului Local al municipiului Timișoara proiectul de hotărâre privind aprobarea vânzării apartamentului nr.5, situat în imobilul din Timișoara, str. Romulus nr. 25, conform dispozitivului Deciziei Civile nr. 96/A/05.02.2021 pronunțată de Tribunalul Timiş, rămasă definitivă în şnur cu Decizia Civilă nr. 764/12.10.2021 pronunțată de Curtea de Apel Timișoara, pentru a fi supus analizării și aprobării în plenul consiliului local.

